и/или метаболитите/токсините по време на прилагането);
 iii)
 токсикологичните изследвания, предвидени в приложението към Регламент (ЕС) No 545/2011;
 iv)
 друга значима информация, предвидена в Част Б на приложението към Регламент (ЕС) No 545/2011, като например:
 —
 състав на препарата,
 —
 естество на препарата,
 —
 размери, представяне и тип на опаковката,
 —
 приложно поле и естество на културата или на прицелния организъм,
 —
 метод на прилагане, включително боравене с продукта за растителна защита и неговото зареждане и смесване,
 —
 препоръчвани мерки за намаляване на експозицията,
 —
 препоръки за защитно облекло,
 —
 максимална доза на прилагане,
 —
 минимален обем за прилагане чрез пулверизация, посочен на етикета,
 —
 брой и график на третиранията.
 б)
 Въз основа на информацията, посочена в буква а), следва да се дефинират посочените по-долу параметри за еднократна или многократна експозиция на оператора в зависимост от предвидената употреба:
 —
 оцеляване или развитие на микроорганизма в гостоприемника,
 —
 наблюдавано неблагоприятно въздействие,
 —
 наблюдавано или очаквано въздействие от замърсителите (включително и микроорганизмите замърсители),
 —
 наблюдавано или очаквано въздействие от съответните метаболити/токсини.
 Ако са налице показания за колонизация у гостоприемника и/или ако се наблюдава каквото и да било неблагоприятно въздействие, което е признак за токсичност/инфекциозност, се препоръчват допълнителни изпитвания, като се взема предвид очакваният начин на експозиция (т.е. остра или повтаряща се експозиция).
 в)
 оценката се прави за всички предлагани за употребата на продукта за растителна защита методи за прилагане и типове оборудване за прилагане, както и за различните типове и размери на предвидените контейнери, като се вземат предвид операциите по смесване и зареждане, прилагането на продукта за растителна защита и почистването и обичайната поддръжка на оборудването за прилагане. При необходимост, другите разрешени видове употреба в района на предвидената употреба на продукта за растителна защита, който съдържа същото активно вещество или произвежда същите остатъчните вещества, могат също така да се вземат предвид. Следва да отчита, че ако се очаква репликация на микроорганизма, оценката на експозицията би могла да бъде изключително несигурна.
 г)
 липсата или наличието на потенциал за колонизация или възможността за оказване на въздействие върху операторите при изпитаните равнища на дозировка, както е предвидено в част Б на приложението към Регламент (ЕС) No 544/2011 и в част Б на приложението към Регламент (ЕС) No 545/2011, се оценяват, като се взема предвид измерените или оценени равнища на експозиция на хората. Оценката на риска, за предпочитане количествена, трябва взема предвид, например, начина на действие, биологичните, физическите и химическите свойства на микроорганизма и на другите вещества, които фигурират във формулацията.
 2.6.1.2. Държавите-членки разглеждат информацията, която се отнася до естеството и характеристиките на предложената опаковка, ообено свързаната със следните аспекти:
 а)
 вид на опаковката,
 б)
 размери и капацитет на опаковката,
 в)
 размер на отвора,
 г)
 тип на затваряне,
 д)
 нейните здравина, непропускливост и устойчивост при нормални условия на транспорт и боравене,
 е)
 нейната устойчивост спрямо съдържанието ѝ и съвместимостта ѝ със същото.
 2.6.1.3. Държавите-членки разглеждат естеството и характеристиките на предложените защитни съоръжения и облекло, особено по отношение на следните аспекти:
 а)
 наличие и адекватен характер;
 б)
 ефикасност;
 в)
 комфорт, като се имат предвид физическото напрежение и климатичните